《次韵春愁》
宋代·汪晫

风林弄影舞婆娑，水漫池塘绿皱波。天上谁人待金马，人间何路出铜驼。

千年史册乱居半，百日春光晴不多。飞絮落花还病酒，门前佳客倦相过。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。